recursal/SuperWikiNEXT-32B huggingface dataset:
Η **Hellas Online** (**HOL**) ήταν ένας από τους κορυφαίους παρόχους υπηρεσιών σταθερής τηλεφωνίας στην Ελλάδα, μέλος του ομίλου Intracom από το 2006 και ήταν από τους πρώτους εναλλακτικούς παρόχους στην Ελλάδα που προσέφερε Σταθερή Τηλεφωνία και υπηρεσίες Διαδικτύου. Τον Αύγουστο του 2014 η HOL είχε 531.563 συνδρομητές.

Η *Hellas Online* ιδρύθηκε το 1993 και πρόσφερε υπηρεσίες dial-up στο λεκανοπέδιο Αττικής. Η τηλεφωνική υπηρεσία επεκτάθηκε στην υπόλοιπη Ελλάδα χρησιμοποιώντας τηλεφωνικούς αριθμούς. Το 2006 αποκτήθηκε από την Intracom και επέκτεινε τις υπηρεσίες της ώστε να περιλαμβάνει ευρυζωνικές υπηρεσίες ADSL και SHDSL. Το 2007 απέκτησε το 100% της *Attica Telecom*, που ήταν ο μεγαλύτερος πάροχος υπηρεσιών οπτικών ινών στην Αθήνα και τον Ιούνιο του ίδιου έτους δημιούργησε μια στρατηγική συνεργασία με την Vodafone Ελλάδας.

Τον Ιούνιο του 2008, η Hellas Online συγχωνεύθηκε με την Unibrain, μια εταιρεία εισηγμένη στο Χρηματιστήριο Αθηνών.

Το 2014 η Vodafone πήρε πλειοψηφικό πακέτο μετοχών της HOL το οποίο έφτασε στο 100% και μετά από δύο χρόνια, απορροφήθηκε πλήρως από την ίδια την Vodafone.

Δίκτυο
------

Η Hellas Online διέθετε και λειτουργούσε δίκτυο οπτικών ινών περίπου 3.500 χιλιομέτρων (Νοέμβριος 2008). Το βασικό του δίκτυο ήταν το δεύτερο μεγαλύτερο στην Ελλάδα μετά από τον ΟΤΕ που ήταν ο φορέας εκμετάλλευσης των εγκαταστάσεων.

Μέσω των σημείων παρουσίας που βρισκόταν σε φυσική συνεγκατάσταση σε αδεσμοποίητους τοπικούς βρόχους η HOL προσέφερε εκτεταμένη πληθυσμιακή κάλυψη στις μητροπολιτικές περιοχές των δύο μεγαλύτερων πόλεων της Ελλάδας, της Αθήνας (πάνω από 80%) και της Θεσσαλονίκης (πάνω από 70%), και σημαντική πληθυσμιακή κάλυψη στην υπόλοιπη Ελλάδα.

Το εκτεταμένο ιδιόκτητο δίκτυο οπτικών ινών της Hellas Online συνέδεε τις τρεις μεγάλες ελληνικές πόλεις της Αθήνας, της Θεσσαλονίκης και της Πάτρας και κάλυπτε σημαντικά τμήματα των πιο πυκνοκατοικημένων περιοχών της Ελλάδας.

Το δίκτυο της Hellas Online παρείχε σύνδεση υψηλής χωρητικότητας μεταξύ των κέντρων δεδομένων και των ιστοτόπων του, επιτρέποντας έτσι στην Hellas Online να αναβαθμίσει το εύρος ζώνης με αποδοτικό κόστος στους αδεσμοποίητους τοπικούς βρόχους χωρίς να χρειαστεί να μισθώσει δυναμικό από τον ΟΤΕ, ενώ σε ορισμένες περιπτώσεις, τη δική της ελεύθερη χωρητικότητα σε άλλους ελληνικούς ή διεθνείς τηλεπικοινωνιακούς φορείς.

Υπηρεσίες
---------

Η Hellas Online προσέφερε στους εγχώριους και εταιρικούς πελάτες, ένα πλήρες φάσμα ευρυζωνικών προϊόντων, που περιελάμβανε υπηρεσίες Διαδικτύου, υπηρεσίες σταθερής τηλεφωνίας και ένα συνδυασμό των δύο. Το 2009, η *HOL* εγκαινίασε μια υπηρεσία IPTV με πρόσβαση σε δωρεάν κανάλια, ειδήσεις, πληροφορίες, μουσική, παιδικά και αθλητικά γεγονότα από όλο τον κόσμο και περιεχόμενο σε υψηλή ευκρίνεια (HD).

Παραπομπές
----------

1. ↑  Ολοκληρώθηκε η εξαγορά της HOL από την Vodafone
2. ↑  Ολοκληρώθηκε η εξαγορά της HOL από την Vodafone
Το **Furry Weekend Atlanta**, συντομευμένα ως **FWA**, είναι ένα συνέδριο furry που πραγματοποιείται κάθε χρόνο στην Ατλάντα της Τζόρτζια. Στο 2016, το Furry Weekend Atlanta καταγράφηκε ως το 4ο μεγαλύτερο συνέδριο furry στον κόσμο.

Ιστορία
-------

Το Furry Weekend Atlanta ξεκίνησε ως αποτέλεσμα τοπικών συναντήσεων από furries που πραγματοποιούνταν για χρόνια στην Ατλάντα στα σπίτια διαφόρων μελών του furry fandom. Καθώς οι συγκεντρώσεις έγιναν μεγαλύτερες, τέθηκε η ιδέα να υπάρξει ένα ολοκληρωμένο συνέδριο· για πρώτη φορά το 2001, όταν τίποτα δεν έγινε από αυτό, και μετά ξανά το 2003. Ως αποτέλεσμα διαφόρων προγραμματισμένων συνεδριάσεων που πραγματοποιήθηκαν τον Αύγουστο του 2003, ένα καλά σχεδιασμένο σχέδιο ξεπρόβαλε για να πραγματοποιήσει ένα συνέδρο τον Φεβρουάριο του 2004. Το όνομα *Furry Weekend Atlanta* επιλέχθηκε για να αντηχεί στο όνομα του συνεδρίου άνιμε που πραγματοποιείτε στην πόλη (Ατλάντα), το Anime Weekend Atlanta. Το όνομα έγινε επωνυμία στις 2 Δεκεμβρίου του 2008. Αρχικά πραγματοποιούνταν γύρω στην Ημέρα του Αγίου Βαλεντίνου, το συνέδριο επαναπρογραμματίστηκε για να πραγματοποιείται στα μέσα Μαρτίου κατά το έτος 2009.

Παραπομπές
----------

1. ↑  Martinez, Melysa (1 Μαρτίου 2012). «Previewing Furry Weekend Atlanta». *Creative Loafing Atlanta*. Αρχειοθετήθηκε από το πρωτότυπο στις 25 Σεπτεμβρίου 2015. Ανακτήθηκε στις 12 Απριλίου 2016.
2. ↑  Friedman, Maura (4 Απριλίου 2016). «Furry Weekend Atlanta takes over Downtown». *Creative Loafing Atlanta*. Αρχειοθετήθηκε από το πρωτότυπο στις 12 Απριλίου 2016. Ανακτήθηκε στις 12 Απριλίου 2016.
3. ↑  «List of conventions by attendance». WikiFur. Ανακτήθηκε στις 28 Μαρτίου 2016.
4. ↑  *Furry Weekend Atlanta* - U.S. Patent and Trademark Office (sn: 77413227, rn: 3539798)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Furry Weekend Atlanta** |

* Furry Weekend Atlanta – επίσημη ιστοσελίδα
* Furry Weekend Atlanta στη WikiFur

  


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Furry fandom |
| --- |
|  |
| Συνέδρια | 
* Anthrocon
* Arizona Fur Con
* ConFurence
* Eurofurence
* Furry Weekend Atlanta
* Further Confusion
* Midwest FurFest
* VancouFur
* Zampacon
 |
|  |
| Βιντεοπαιχνίδια | 
* Furcadia
* FurryMUCK
 |
|  |
| Άτομα | 
* Stalking Cat
* Σάμιουελ Κόνγουεϊ
* Φρεντ Πάττεν
* Κάιελ Γκολντ
 |
|  |
| Εκδότες | 
* Sanguine Productions
 |
|  |
| Διάφορα | 
* Fursuit
 |
|  |
| Σχετικές έννοιες | 
* Ανθρωπομορφισμός
* Ανθρωποζωολογία
* Cosplay
* Υβρίδιο ανθρώπου-ζώου
* Otherkin
* Δυσφορία είδους
* Θηριανθρωπία
 |

 |
Η **Hell Energy** είναι δημοφιλής μάρκα ενεργειακού ποτού που διανέμεται κυρίως στην Ευρώπη και την Ασία. Η Hell Energy Ltd ιδρύθηκε στην Ουγγαρία τον Απρίλιο του 2006 ως ιδιωτική εταιρεία. Μέσα σε τρία χρόνια κατέστη ηγέτης της αγοράς στην Ουγγαρία. Ένα σημαντικό ορόσημο για τη δημοτικότητα της μάρκας ήταν η διετής χορηγία με την Ομάδα της Φόρμουλα 1 AT&T Γουίλιαμς, όπου η Hell Energy κατέλαβε τη δεύτερη θέση στον τομέα των ενεργειακών ποτών που εισήλθε στον κόσμο του Αγώνα της Φόρμουλα 1. Η Hell Energy είναι πλέον ηγέτης στην αγορά της Ρουμανίας, της Βουλγαρίας, της Σλοβακίας, της Κύπρου και του Αζερμπαϊτζάν και είναι διαθέσιμη σε περισσότερες από 40 χώρες παγκοσμίως. Η Hell Energy έχει έδρα στην Ουγγαρία, τη Ρουμανία, το Ηνωμένο Βασίλειο, τη Ρωσία και επίσης στην Κύπρο.

Η Hell Energy είναι ο οικοδόμος και ιδιοκτήτης του Πάρκου Άβαλον, ενός θερέτρου, σπα και κέντρου εκδηλώσεων στο Μίσκολτς-Ταπόλτσα, θέρετρο που ανήκει στο Μίσκολτς. Το Άβαλον κέρδισε πολλά βραβεία, συμπεριλαμβανομένων χρυσών μεταλλίων σε τρεις κατηγορίες στα World Luxury Hotel Awards. Έλαβε την διεθνώς αναγνωρισμένη ταξινόμηση 5 αστέρων στα Διεθνή Βραβεία Ξενοδοχείων.

Συστατικά
---------

Η περιεκτικότητα ενός μόνο κουτιού Hell Energy είναι 75 mg/250 ml (30 mg/100 ml

Προώθηση
--------

Το 2018, η Hell Energy προσέλαβε τον Μπρους Γουίλις ως πρεσβευτή της μάρκας.

Παραπομπές
----------

1. ↑  «The HELL won the MagyarBrands award this year again». Trade Magazin. 17 Νοεμβρίου 2015. Αρχειοθετήθηκε από το πρωτότυπο στις 5 Οκτωβρίου 2016. Ανακτήθηκε στις 17 Νοεμβρίου 2015.
2. ↑  «Energy for the energy drink». ABB. 5 Νοεμβρίου 2015. Αρχειοθετήθηκε από το πρωτότυπο στις 8 Δεκεμβρίου 2018. Ανακτήθηκε στις 5 Νοεμβρίου 2015.
3. ↑  «Hell Energy drink company to invest HUF 25-30 bln in Hungary». Budapest Business Journal. 22 Φεβρουαρίου 2016. Ανακτήθηκε στις 22 Φεβρουαρίου 2016.
4. ↑  «Avalonpark.hu / Awards». Αρχειοθετήθηκε από το πρωτότυπο στις 30 Μαρτίου 2019. Ανακτήθηκε στις 18 Δεκεμβρίου 2018.
5. ↑  «Bruce Willis is the new face of Hungarian Hell Energy». *Media Marketing*. Ανακτήθηκε στις 13 Ιουνίου 2018.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Hell Energy** |

* Επίσημος ιστότοπος
Η Ουγγαρία χρησιμοποιεί την ώρα Κεντρικής Ευρώπης (CET), που είναι μια ώρα μπροστά από τον Συγχρονισμένο Παγκόσμιο Χρόνο. (UTC). Η Ουγγαρία χρησιμοποιεί την θερινή ώρα (DST).

Θερινή ώρα
----------

Η θερινή ώρα εισήχθη το 1916 στην Ουγγαρία και ήταν σε χρήση μέχρι το 1919. Μετά ξαναχρησιμοποιήθηκε την περίοδο 1941-49 και πάλι το 1954-57. Από το 1980, χρησιμοποιείται κάθε χρόνο.

Σημειογραφία
------------

Βάση δεδομένων ζώνης ώρας
-------------------------

Η βάση δεδομένων ζώνης ώρας IANA περιέχει μια ζώνη στην Ουγγαρία στο αρχείο zone.tab, και λέγεται Ευρώπη/Βουδαπέστη.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 25 Απριλίου 2012. Ανακτήθηκε στις 9 Δεκεμβρίου 2016.
Το έδαφος της Αμπχαζίας βρίσκεται στη ζώνη ώρας UTC+3 (όπως Μόσχα), η οποία θεσπίστηκε αρχικά το 2010 και άλλαζε στη θερινή ώρα στις 2:00 το πρωί προχωρώντας μια ώρα μπροστά την τελευταία Κυριακή του Μαρτίου και την τελευταία Κυριακή του Οκτωβρίου τα ρολόγια γύριζαν μια ώρα πίσω στις 3:00, όπως γινόταν στη θερινή ώρα Μόσχας (UTC+4).

Με ψήφισμα του υπουργικού συμβουλίου της Δημοκρατίας της Αμπχαζίας αριθ. 212 της 26ης Οκτωβρίου 2010, η χειμερινή ώρα εισήχθη στο έδαφος της Δημοκρατίας της Αμπχαζίας στις 31 Οκτωβρίου 2010. Έτσι, από το φθινόπωρο του 2010 στην Αμπχαζία εισήχθη η ζώνη ώρας UTC+3. Από τις 27 Μαρτίου 2011 εισήχθη η θερινή ώρα και τοποθετήθηκε η ζώνη ώρας UTC+4.

Στην Αμπχαζία εφαρμόζεται η ίδια ώρα με τη Μόσχα. Μετά την 27η Μαρτίου 2011, η θερινή ώρα (UTC+04:00) εισήχθη όλο το χρόνο χωρίς αλλαγές σε καλοκαιρινή και χειμερινή ώρα. Στις 26 Οκτωβρίου 2014 η Αμπχαζία πέρασε στη χειμερινή ώρα, επιστρέφοντας στην ζώνη ώρας UTC+3 (μαζί με την ώρα Μόσχας).

Παραπομπές
----------

1. ↑  Сайт Кабинета Министров Республики Абхазия — Постановление о переходе на зимнее время от 26 октября 2010 года.doc
2. ↑  Сайт Кабинета Министров Республики Абхазия — Постановление о переходе на зимнее время от 26 октября 2010 года.doc
3. ↑  Новости из Абхазии. Март 2011
4. ↑  Сайт Государственного комитета по курортам и туризму Республики Абхазия
5. ↑  Сайт Государственного комитета по курортам и туризму Республики Абхазия
6. ↑  Абхазия и Южная Осетия перешли на зимнее время вместе с Россией
7. ↑  Абхазия переходит на зимнее время ИА REGNUM.
Μνημείο του Φρανκ Μάισλερ για το Kindertransport κοντά στο σιδηροδρομικό σταθμό του Βερολίνου
Ως **Kindertransport** (που στα γερμανικά σημαίνει μεταφορά των παιδιών) είναι γνωστή η επιχείρηση μεταφοράς και διάσωσης, κυρίως προς τη Μεγάλη Βρετανία, περισσότερων από 10.000 παιδιών (τα πιο πολλά από τα οποία ήταν Εβραιόπουλα) από τη Γερμανία, την Αυστρία, την Τσεχοσλοβακία και την Πολωνία. 

Η επιχείρηση αυτή ξεκίνησε μετά τη Νύχτα των Κρυστάλλων στη Ναζιστική Γερμανία, με πρωτοβουλία διάφορων Εβραΐκών και μη οργανώσεων καθώς και οργανώσεων Κουακέρων, που έδρασαν υπό την ομπρέλα της μη θρησκευτικής οργάνωσης *Ίδρυμα για τη Φροντίδα των Παιδιών από τη Γερμανία* (που αργότερα μετονομάστηκε σε *Κίνημα Παιδιών Προσφύγων*), καθώς και με τη συμβολή της Παγκόσμιας Οργάνωσης για την Ανακούφιση των Εβραίων *(World Jewish Relief*). 

Η πρώτη μεταφορά παιδιών έγινε στις αρχές Δεκεμβρίου του 1938 ενώ η τελευταία ομάδα παιδιών κατάφερε να περάσει στη Μεγάλη Βρετανία από την Ολλανδία στα μέσα Μαΐου του 1940. Πολλά από τα παιδιά αυτά όταν έφτασαν στη Μεγάλη Βρετανία, δόθηκαν σε ανάδοχες οικογένειες ενώ άλλα έμειναν σε ξενώνες, σχολεία και φάρμες.

Μετά τον πόλεμο έγιναν προσπάθειες να ξαναβρούν τους γονείς τους και άλλα μέλη των οικογενειών τους, όμως στις περισσότερες των περιπτώσεων οι γονείς και οι συγγενείς τους είχαν εξοντωθεί σε στρατόπεδα συγκέντρωσης.

Εξωτερικοί σύνδεσμοι
--------------------

* Πολυμέσα σχετικά με το θέμα  Kindertransporte στο Wikimedia Commons
* 
* 
* 
* 
* Αρχειοθετήθηκε 2015-09-21 στο Wayback Machine.
* 

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 153433609
* LCCN: sh00008556
* GND: 7559346-4

 |

 |
Η **HumanAid** είναι μια ανθρωπιστική και αναπτυξιακή μη κυβερνητική οργάνωση.  

Με παραρτήματα σε πολλές αναπτυσσόμενες χώρες και με διεθνείς συνεργασίες, η HumanAid εξειδικεύεται σε θέματα πολιτικής, που άπτονται της αναπτυξιακής συνεργασίας μεταξύ των κρατών, της παροχής άμεσης ανθρωπιστικής βοήθειας σε πληττόμενα κράτη και κοινωνίες, της δημιουργίας γεφυρών φιλίας και πολιτισμού μεταξύ των λαών.   

Η πολιτική της σχηματικά αποτυπώνεται σε τρεις τεμνόμενους κύκλους. Ο ένας εμπεριέχει τους Στόχους της Χιλιετίας, όπως αυτοί προσδιορίστηκαν από τον ΟΗΕ και παρακολουθούνται από τον ΟΟΣΑ και ειδικότερα από την DAC (Development Assistance Committee). Ο δεύτερος περιλαμβάνει τις προτεραιότητες της Ευρωπαϊκής Ένωσης και ο τρίτος αποτυπώνει τις προτεραιότητες της Ελληνικής Εξωτερικής Πολιτικής. Ο κοινός χώρος προσδιορίζει το πεδίο της δράσης της.

Αν η πολιτική διπλωματία αναπτύσσει τις σχέσεις μεταξύ των κυβερνήσεων, δηλαδή μεταξύ των κρατών και η οικονομική διπλωματία τις σχέσεις μεταξύ των αγορών, η αναπτυξιακή συνεργασία αναπτύσσει τις σχέσεις μεταξύ των κοινωνιών, δηλαδή μεταξύ των ανθρώπων, σχέσεις που φαίνεται να είναι πιο ισχυρές, διότι συμβάλλουν στην συνεννόηση μεταξύ των πολιτισμών και είναι η βάση για να πετύχουν οι δύο προαναφερθείσες.

Τα προγράμματα της HumanAid αποσκοπούν να δημιουργήσουν αλληλεγγύη και σταθερότητα, να διευκολύνουν την εγκαθίδρυση της δημοκρατίας, να απομονώσουν εξτρεμισμούς και ξεπερασμένους εθνικισμούς, να συμβάλλουν στην ανοχή και την αλληλοκατανόηση μεταξύ των λαών και να δρομολογήσουν βιώσιμη ανάπτυξη με απώτερο σκοπό την ειρήνη και την συνεργασία.

Η HumanAid ανήκει στον χώρο των ΜΚΟ, που υλοποιούν προγράμματα αναπτυξιακής ή έκτακτης ανθρωπιστικής - επισιτιστικής βοήθειας σε αναπτυσσόμενα κράτη, όπως χτίσιμο σχολείων, νοσοκομείων, ορφανοτροφείων για παιδιά με HIV/AIDS, δίκτυα ύδρευσης και άρδευσης, κ.α. ενώ διασφαλίζουν σύγχρονες υποδομές που συμβάλλουν στην τοπική ανάπτυξη, μεταφέρουν τεχνογνωσία για τη βελτίωση των δημοκρατικών θεσμών, εκπαιδεύουν γυναίκες και νέους σε καινούργιες δεξιότητες. Σε περιοχές, που πλήττονται από φυσικές καταστροφές, η HumanAid επιδιώκει να είναι από τις πρώτες ώρες στο πεδίο για να συμβάλλει στη διάσωση, την περίθαλψη και σε δεύτερη φάση, την ανασυγκρότηση.

Εξωτερικοί σύνδεσμοι
--------------------

Ιστοσελίδα HumanAid
Η **MOTOEMIL** ιδρύθηκε από τους Αιμίλιο και Κωνσταντίνο Αντωνιάδη στη Θεσσαλονίκη, και ήταν κατασκευαστής τρικύκλων και τετρατρόχων φορτηγών.

Τα πρώτα τρίκυκλα φορτηγά της εταιρείας χρησιμοποιούσαν αερόψυκτους κινητήρες VW 1200 cc και παρουσιάσθηκαν στις αρχές της δεκαετίας του 1960, ενώ ένα επανασχεδιασμένο όχημα, με μηχανικά μέρη FORD Γερμανίας, παρουσιάσθηκε στις αρχές της δεκαετίας του '70.

Το πιο γνωστό πάντως προϊόν της εταιρείας - το οποίο διαδέχθηκε τα τρίκυκλα - ήταν το τετράτροχο AUTOFARMA του 1975, ένα φορτηγό δύο τόννων που διέθετε κινητήρα ντίζελ Mercedes-Benz, το οποίο παρήχθη έως το 1985.

Βιβλιογραφία
------------

* Λ.Σ. Σκαρτσής και Γ.Α. Αβραμίδης, "Made in Greece", Typorama/Επιστημονικό Πάρκο Πάτρας, Πάτρα (2003) ISBN 960-7620-30-5
* L.S. Skartsis, "Greek Vehicle & Machine Manufacturers 1800 to present: A Pictorial History", Bookstars, Athens (2013) ISBN 978-960-571-009-5
Συντεταγμένες: 24°42′41″N 46°40′28″E﻿ / ﻿24.71139°N 46.67444°E﻿ / 24.71139; 46.67444

Το **Kingdom Centre** (ή **Kingdom Tower**, αραβικά: برج المملكة, αποδιδόμενο στα ελληνικά ως *βασιλικός πύργος* ή *βασιλικό κέντρο*) είναι ουρανοξύστης, ο οποίος βρίσκεται στο Ριάντ της Σαουδικής Αραβίας. Με ύψος 302,3 μ. είναι το δεύτερο ψηλότερο κτήριο της χώρας (μετά τους πύργους Abraj Al Bait), καθώς και το τρίτο ψηλότερο στον κόσμο κτήριο που φέρει οπή ως δομικό στοιχείο (μετά το Παγκόσμιο Οικονομικό Κέντρο Σαγκάης και τον πύργο Tuntex Sky Tower στην Ταϊβάν). Το 41 ορόφων κτήριο ανήκει στον πρίγκηπα της βασιλικής οικογενείας της Σαουδικής Αραβίας Al-Waleed bin Talal και στεγάζει μεταξύ άλλων το κεντρικά γραφεία της βασιλικής εταιρείας Kingdom Holding Company. Το κόστος του έργου έφτασε τα 400 εκ. δολάρια Αμερικής και κατασκευάστηκε από το 1999 έως το 2002. 

Ο Βασιλικός Πύργος βρίσκεται στο κέντρο του Ριάντ και στεγάζει ένα πενταόροφο εμπορικό κέντρο, ξενοδοχεία και υπερπολυτελή διαμερίσματα. Στην κορυφή του, στα 290 μ. υπάρχει γέφυρα-παρατηρητήριο μήκους 56 μ. η οποία προσφέρει εκπληκτική θέα στη γύρω περιοχή.

Παραπομπες
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 21 Οκτωβρίου 2013. Ανακτήθηκε στις 6 Ιουλίου 2012.
2. ↑  Tallest buildings with holes in the world

Εξωτερικοί σύνδεσμοι
--------------------

* Kingdom Centre official website
* Omrania official website
* Kingdom Centre
* Emporis - Kingdom Centre
* Kingdom Centre
* 2002 Emporis Skyscraper Award winners



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Kingdom Centre  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο SID 6581 στην μητρική πλακέτα του C64
Ο **MOS Technology 6581 SID (Sound Interface Device)** είναι ένα τρικάναλο τσιπ ήχου της MOS Technology Inc. το οποίο χρησιμοποιήθηκε την δεκαετία του 1980 κυρίως στους οικιακούς υπολογιστές C64 και C128 της Commodore. Θεωρείται το καλύτερο τσιπ ήχου της 8-bit εποχής.

Γενικά
------

Ο SID σχεδιάστηκε από τον Bob Yannes, ο οποίος αργότερα ίδρυσε την εταιρεία Ensoniq. Οι χαρακτηριστικοί πολύφωνοι ήχοι της εποχής των οικιακών υπολογιστών οφείλονται στον SID. 

Υπάρχουν τρεις εκδόσεις του SID: ο μεγαλύτερος σε ηλικία 6581 και οι νεότερες HMOS-II εκδόσεις 8580 και 6582. Ο 8580 ξεχωρίζει λόγω καθαρότερου ήχου με λιγότερα παράσιτα, συχνά όμως δεν παίζει τα 4-bit-samplings που χρησιμοποιήθηκαν στον 6581. 
Ο 6581 κατασκευάστηκε με 5 διαφορετικές βελτιώσεις. 
Ο 6582 δεν πουλήθηκε ποτέ μέσα σε καινούριο C64 ή C128, χρησιμοποιήθηκε όμως σαν ανταλλακτικό για ελαττωματικά 8580, επειδή λειτουργεί επίσης με 9V, ενώ ο παλαιότερος 6581 λειτουργεί με 12V.

Μουσική
-------

Στην μεγάλη εμπορική επιτυχία του C64 οφείλεται η δημιουργία των πολυάριθμων μουσικών συνθέσεων για τον SID, οι οποίες σήμερα θεωρούνται κλασσικές στον τομέα της μουσικής υπολογιστών. Με στόχο η μουσική αυτή να αναπαράγεται και από σύγχρονους υπολογιστές, δημιουργήθηκε η μορφή δεδομένων *SID*. Player για τη μορφή αυτή υπάρχουν ουσιαστικά για όλα τα λειτουργικά συστήματα (Windows XP, Windows 95, Windows 3.1, Linux, MS-DOS, Mac OS, AmigaOS, Atari Falcon, BeOS, OS/2 κλπ.). Πρόκειται συνήθως για εξομοιωτές του επεξεργαστή και του τσιπ ήχου του C64.

Τεχνικά στοιχεία
----------------

* Υβρίδιο τσιπ: μερικώς ψηφιακό, μερικώς αναλογικό
* 3 ανεξάρτητες φωνές (8 οκτάβες, περίπου 16 – 4000 Hz)
* 4 σύνθετα κύματα ήχου ανά φωνή (*sawtooth, triangle, pulse, noise*)
* Θεµελιώδης συχνότητα μεταξύ 0 και 4 kHz
* Ψιλή ανάλυση θεµελιώδους συχνότητας (16 bit)
* 3 αναλογικά φίλτρα (*low-pass, high-pass* και *band-pass*), ρυθμιζόμενα ξεχωριστά ανά φωνή
* Ρύθμιση έντασης φωνών σε 16 φάσεις
* Τρεις *ring modulators* (μια ανά φωνή)
* 2 οκτάμπιτους αναλογικούς-ψηφιακούς μετατροπείς (*A/D converters*)

Εξωτερικοί σύνδεσμοι
--------------------

* The High Voltage SID Collection – Μεγάλη συλλογή C64-SID-Songs (άνω των 30.000)
* Stone Oakvalley's Authentic SID Collection – Ηχοληψίες δίαφορων SIDs σε μορφή mp3
* Remix.Kwed.Org – C64-SID-Remixes διαθέσιμα για ελεύθερο download (σε μορφή mp3)
* Remix64 – Webzine και community γύρω από την C64-SID-Music-Remixing σκηνή.
* Most Important Chips
* Machinae Supremacy – Ιστοσελίδα μουσικού συγκροτήματος που παίζει διάφορα C64-chiptunes σε εκδοχή ροκ, ελεύθερο download
* Σελίδα με πολλές πληροφορίες για τον SID Αρχειοθετήθηκε 2013-05-21 στο Wayback Machine.
Ο **Έρικ Γιέλεν** (*γερμανικά: Eric Jelen*), γεννημένος στις 11 Μαρτίου 1965 στο Τριέρ, είναι πρώην Δυτικογερμανός πρωταθλητής της αντισφαίρισης. Κατά την επαγγελματική του σταδιοδρομία κέρδισε ένα τουρνουά στο απλό, 1989 στο Μπρίστολ, και πέντε τίτλους στο διπλό.

Στις 7 Ιουλίου 1986 ήταν Νο 23 στον κόσμο. Ο Γιέλεν ήταν μέλος δύο ομάδων της Δυτικής Γερμανίας που κέρδισαν το Κύπελλο Ντέιβις. Το 1988 συνεργάστηκε με τον Μπόρις Μπέκερ στο διπλό για να κερδίσει τη νίκη που εξασφάλισε στη Δυτική Γερμανική τη νίκη επί της Σουηδίας στον τελικό. Την επόμενη χρονιά το 1989 η Δυτική Γερμανία υπερασπίστηκε με επιτυχία τον τίτλο νικώντας τη Σουηδία στον τελικό, και οι Μπέκερ και Γιέλεν κέρδισαν και πάλι το διπλό αγώνα.

Ο Γιέλεν πήρε μέρος με τη Δυτική Γερμανία στους Ολυμπιακούς αγώνες του 1988 στη Σεούλ, στο απλό αλλά και στο διπλό αποκλείστηκε στον πρώτο γύρο.

Στο κύπελλο Ντέιβις έχει αγωνιστεί το 1986, 1987, 1988, και 1989 για τη Δυτική Γερμανία και το 1990, 1991 και 1992 για τη Γερμανία με ρεκόρ 20 νίκες και 8 ήττες.

Παραπομπές
----------

1. ↑  *ATP website*.
2. 1 2  (Γερμανικά) *Catalog of the German National Library*. 1166891577. Ανακτήθηκε στις 10  Ιουνίου 2020.
3. ↑  Ο Γιέλεν στην ΑΤΡ
4. ↑  «Eric Jelen: Profile». Association of Tennis Professionals. Ανακτήθηκε στις 11 Ιουνίου 2010.
5. ↑  «Davis Cup; West Germans Clinch Title, 3–0». *The New York Times*. Associated Press. 18 December 1988.. Ανακτήθηκε στις 11 June 2010.
6. ↑  «West Germany Wins Davis Cup». *The Dispatch*. Associated Press. 18 December 1989.. Ανακτήθηκε στις 11 June 2010.
7. ↑  «Eric Jelen Bio, Stats, and Results | Olympics at Sports-Reference.com». Αρχειοθετήθηκε από το πρωτότυπο στις 11 Δεκεμβρίου 2008. Ανακτήθηκε στις 8 Νοεμβρίου 2017.
8. ↑  Ο Γιέλεν στο κύπελλο Ντέιβις
Το "**So Far Away**" είναι ένα τραγούδι του αμερικανικού heavy metal συγκροτήματος Avenged Sevenfold, το οποίο συμπεριλήφθηκε στον πέμπτο τους δίσκο, *Nightmare* (2010). To 2011, το κομμάτι κυκλοφόρησε και ως single, το τρίτο από τον παραπάνω δίσκο. Το single σημείωσε εισπρακτική επιτυχία, μπαίνοντας σε διάφορα charts, ενώ έφτασε και στο νούμερο 1 των αμερικανικών *Hot Mainstream Rock Tracks* του Billboard.

Το κομμάτι γράφτηκε εξ ολοκλήρου από τον κιθαρίστα Synyster Gates και είναι αφιερωμένο στον θανόντα βασικό ντράμερ του συγκροτήματος The Rev, ο οποίος είχε πεθάνει τον Δεκέμβριο του 2009, από υπερβολική δόση ναρκωτικών ουσιών, σε ηλικία 27 ετών. Επίσης, πρόκειται για το τρίτο single τους, στο οποίο δεν συμμετείχε ο The Rev. Για την προώθηση του κομματιού κυκλοφόρησε και video clip, στο οποίο γίνονται αναφορές στον The Rev μέσω φωτογραφικού υλικού και άλλες παραλλαγές, από την εφηβική τους ηλικία, στην περιοχή όπου μεγάλωσαν.

Παραπομπές
----------

1. ↑  «Rock Music: Top Mainstream Rock Songs Chart». *Billboard*.. Ανακτήθηκε στις 2017-02-12.
2. ↑  «Avenged Sevenfold pays tribute to late drummer with 'So Far Away' - Zap2it». Blog.zap2it.com. Αρχειοθετήθηκε από το πρωτότυπο στις 25 Δεκεμβρίου 2013. Ανακτήθηκε στις 7 Αυγούστου 2012.
3. ↑  «Avenged Sevenfold pay tribute to The Rev in video for "So Far Away" |». Devilbearrock.com. 11 Μαΐου 2011. Αρχειοθετήθηκε από το πρωτότυπο στις 6 Αυγούστου 2011. Ανακτήθηκε στις 7 Αυγούστου 2012.

Εξωτερικοί σύνδεσμοι
--------------------

* Video clip στο YouTube
Ένα αντικείμενο που έχει χαρακτηριστεί ως Mini-jet.
**Mini-jet** αποκαλούν οι επιστήμονες της ερευνητικής αποστολής Κασσίνι-Χόιχενς μερικές μικρές μάζες σωματιδίων που βρίσκονται σε τροχιά γύρω από τον Κρόνο, κοντά στον δακτύλιο F. Από το 2004 έως το 2011 φωτογραφήθηκαν πάνω από 500 τέτοια σώματα. Σε φωτογραφίες που δημοσιεύθηκαν στις 24 Απριλίου του 2012 στην επίσημη ιστοσελίδα του Κασσίνι-Χόιχενς, απεικονίζονται πολλά τέτοια αντικείμενα γύρω από τον δακτύλιο F. Η ομάδα εξηγεί πως αυτά τα σώματα διαμέτρου από ένα χιλιόμετρο έως 300 χιλιομέτρων είναι μικρές μάζες σωματιδίων που διατρυπούν τον δακτύλιο F του Κρόνου και ακολουθούνται από σωματίδια πάγου. Δημιουργούνται από τον δορυφόρο Προμηθέα, του οποίου η τροχιά βρίσκεται μέσα από τον δακτύλιο F. Έτσι, έλκει βαρυτικά υλικά από τον δακτύλιο αυτόν και προκαλούνται αυτές οι δομές. Πολλές από αυτές διαλύονται είτε με το πέρασμα του καιρού είτε επειδή συγκρούονται μεταξύ τους, ενώ άλλες καταφέρνουν να περιφέρονται γύρω από τον Κρόνο για παρατεταμένα χρονικά διαστήματα, πριν διαλυθούν. Τέτοια αντικείμενα είχε φωτογραφήσει και το Βόγιατζερ 2 κατά το πέρασμά του από τον Κρόνο το 1980. Τέλος, οι επιστήμονες του Κασσίνι στην σχετική ανακοίνωση που εξέδωσαν είπαν πως αυτό το μυστήριο περί των αντικειμένων που βρίσκονται σ'αυτήν την περιοχή και πολλές φορές χαρακτηρίζονται και ως υποψήφιοι δορυφόροι του πλανήτη, έλαβε τέλος μετά από 22 χρόνια ερευνών.

Αναφορές
--------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 8 Μαΐου 2012. Ανακτήθηκε στις 19 Ιουλίου 2012.
2. ↑  Cassini sees objects blazing trails in Saturn ring Αρχειοθετήθηκε 2012-05-03 στο Wayback Machine. ciclops.org (23 Απριλίου 2012)
Ο Όμιλος Lufthansa
------------------

Ο **όμιλος Lufthansa** ή **Lufthansa Group** είναι αεροπορική εταιρεία με διεθνείς δραστηριότητες. Κατά το οικονομικό έτος 2017, ο όμιλος Lufthansa πραγματοποίησε έσοδα ύψους 35,6 δισ. ευρώ και απασχολούσε κατά μέσο όρο 128.856 άτομα. Η δομή των επιχειρηματικών τομέων προσαρμόστηκε σύμφωνα με την έννοια των τριών πυλώνων πίσω από την εταιρική στρατηγική στην αρχή του οικονομικού έτους. Από τότε, ο όμιλος Lufthansa έχει οργανωθεί στους επιχειρηματικούς τομείς της Network Airlines, Point-to-Point Airlines, αεροπορικών υπηρεσιών (συμπεριλαμβανομένων των τομέων Logistics, MRO και Catering) και των επιπρόσθετων επιχειρήσεων και ομάδων.

Βασικά στοιχεία
---------------

Τα συνολικά έσοδα για τον όμιλο Lufthansa το 2017 ανήλθαν σε 35,6 δισ. ευρώ, αύξηση 12,4% σε σχέση με το προηγούμενο έτος. Το προσαρμοσμένο EBIT ύψους 2,97 δισ. ευρώ σημείωσε σημαντική βελτίωση από 69,7% σε ετήσια βάση. Και το περιθώριο EBIT που προσαρμόστηκε κατά 8,4% ήταν αυξημένο κατά 2,9 ποσοστιαίες μονάδες σε σχέση με το προηγούμενο έτος. Το EBIT για το έτος αυξήθηκε κατά περισσότερο από 1 δισ. Ευρώ σε 3,3 δισ. ευρώ. Αριθμός υπαλλήλων: 129.424.

Μέλη
----

Το πρώτο αεροσκάφος της Lufhansa, το Convair 340, που αποκτήθηκε τον Αύγουστο του 1954
* Lufthansa
* Swiss International Airlines
* Austrian Airlines
* Eurowings
* Germanwings
* Brussels Airlines
* Sun Express (50 %)
* Edelweiss Air
* Lufthansa Cargo
* LSG Lufthansa Service Holding
* Lufthansa Technik

Σημαντικά Πρόσωπα
-----------------

* Carsten Spohr: Πρόεδρος του Διοικητικού Συμβουλίου και Διευθύνων Σύμβουλος

* Thorsten Dirks: Μέλος της Εκτελεστικής Επιτροπής, Διευθύνων Σύμβουλος της Eurowings και των Υπηρεσιών Αεροπορίας

* Harry Hohmeister: Μέλος της Εκτελεστικής Επιτροπής, Διευθυντής Hub Managament

* Ulrik Svensson: Μέλος της Εκτελεστικής Επιτροπής και Οικονομικός Διευθυντής

* Dr. Bettina Volkens: Μέλος της Εκτελεστικής Επιτροπής, Διευθύνων Σύμβουλος Εταιρικών Ανθρωπίνων Πόρων και Νομικών Υποθέσεων

Πηγές
-----

* Επίσημος ιστότοπος
Το λογότυπο της Ministry of Sound Australia
Η **Ministry of Sound Australia Pty Ltd** είναι αυστραλιανή θυγατρική εταιρεία της Ministry of Sound Recordings Ltd. Αποτελεί την μεγαλύτερη εταιρεία μουσικών παραγωγών *Dance* μουσικής στην Αυστραλία και από τις μεγαλύτερες, συνολικά, δισκογραφικές στην χώρα της Ωκεανίας. Αν και ανήκει ολοκληρωτικά, ως θυγατρική, στην Ministry of Sound Recordings, έχει πλήρη ανεξαρτησία, αναφορικά με τις κινήσεις της εντός Αυστραλίας. Πριν από το 2006, η MoSA ήταν γνωστή με την ονομασία Ministry of Sound (UK) Pty Ltd.

Η Ministry of Sound Australia διαθέτει τις δικές της θυγατρικές δισκογραφικές εταιρείες, στις οποίες ανήκουν πολλοί εγχώριοι, αλλά και ξένοι μουσικοί. Τα άλμπουμ της Ministry of Sound Australia, και ειδικότερα το *The Annual & Clubbers Guide* τείνουν, τελευταία, να είναι ποιοτικότερα από αυτά της μητρικής της εταιρείας από το Ηνωμένο Βασίλειο, καθώς η MoSA παρέχει την δυνατότητα στους DJs που ανήκουν σε αυτή, να επιλέγουν οι ίδιοι ποια κομμάτια θα συμπεριλαμβάνονται στους δίσκους τους, κι αυτό παρά το γεγονός πως παράγει μόλις το 25%, σε αριθμό, των δίσκων που παράγει η μητρική της. Η MoSA βασίζεται περισσότερο σε *underground* καλλιτέχνες και κομμάτια, σε αντίθεση με την MoS UK, η οποία βασίζεται κυρίως στην εμπορική μουσική. Η MoSA, από την πλευρά της, επικεντρώνεται στην *underground dance μουσική σκηνή* της Αυστραλίας, κι αυτό γιατί η συγκεκριμένη μουσική σκηνή έχει εξελιχθεί σε βαθμό αντίστοιχο με αυτόν της Γερμανίας και των χωρών της Σκανδιναβίας.

Κάθε μουσική κυκλοφορία της MoSA από τα μέσα της δεκαετίας του 2000 και μετά, έλαβε την 1η θέση στα *ARIA compilation, club and dance charts*, ενώ εξακολουθεί να βρίσκεται εντός του *top 10* για εβδομάδες, ακόμη και μήνες, μετά την αρχική κυκλοφορία της.

Την περίοδο 1999-2007, την διανομή των παραγωγών της Ministry of Sound Australia είχε αναλάβει η EMI Music Group Australia. Από το 2008 και μετά, η *Ministry of Sound Australia* διαχειρίζεται, στον τομέα της διανομής, από την Universal Music Australia.

Σημαντικοί DJs οι οποίοι έχουν συμμετάσχει σε δίσκους της MoSA είναι, μεταξύ άλλων, οι Tall Paul, Groove Terminator, Mark Dynamix, Hook N Sling, Kid Kenobi, John Course, Axwell, Goodwill, Sean Quinn, DJ Brendon, The Aston Shuffle, MYNC, Steve Aoki, Stafford Brothers, Tommy Trash και The Bloody Beetroots.

Εξωτερικοί σύνδεσμοι
--------------------

* Επίσημη ιστοσελίδα
Το **macOS Catalina** (έκδοση 10.15) είναι η δέκατη έκτη μεγάλη έκδοση του macOS. Είναι ο διάδοχος του macOS Mojave και ανακοινώθηκε στο WWDC 2019 στις 3 Ιουνίου 2019 και κυκλοφόρησε στο κοινό στις 7 Οκτωβρίου 2019. Η Catalina είναι η πρώτη έκδοση του macOS που υποστηρίζει μόνο εφαρμογές 64-bit και η πρώτη που περιλαμβάνει το Activation Lock. Είναι επίσης η τελευταία έκδοση του macOS που έχει το πρόθεμα του αριθμού έκδοσης του 10. Ο διάδοχός του, το Big Sur, είναι η έκδοση 11. Το macOS Big Sur διαδέχθηκε το macOS Catalina στις 12 Νοεμβρίου 2020. 

Το λειτουργικό σύστημα πήρε το όνομά του από το νησί Σάντα Καταλίνα (*Santa Catalina*), το οποίο βρίσκεται στα ανοικτά των ακτών της νότιας Καλιφόρνιας.
To mac os Catalina υποστηρηζει τους παρακατω υπολογιστες:
MacBook (Early 2015 η νεοτερο )
MacBook Air (Mid 2012 η νεοτερο )
MacBook Pro (Mid 2012 η νεοτερο)
Mac mini (Late 2012 η νεοτερο)
iMac (Late 2012 η νεοτερο)
iMac Pro (2017)
Mac Pro (Late 2013 η νεοτερο) επισης μια σημαντικη πληροφορια ειναι το γεγονος οτι το catalina ειναι η πρωτη εκδοση macos που χρειαζεται 4gb ram για την εγκατασταση του.

Παραπομπές
----------

1. ↑  September 2019, Philip Michaels 27. «macOS Catalina: Features, Release Date, the Death of iTunes». *LaptopMag* (στα Αγγλικά). Ανακτήθηκε στις 26 Ιουλίου 2021.
2. ↑  «Apple previews macOS Catalina». *Apple Newsroom* (στα Αγγλικά). Ανακτήθηκε στις 26 Ιουλίου 2021.

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Λειτουργικά συστήματα Apple |
| --- |
|  |
| Προηγούμεναλειτουργικά | 
* Apple DOS
* ProDOS
* GS/OS
* Apple SOS
* Lisa OS
* MacWorks
* Mac OS Classic
* Newton OS
 | iOS logo |
|  |
| Τωρινάλειτουργικά | 

|  |  |
| --- | --- |
| iOS | 
* iPhone OS 1
* iPhone OS 2
* iPhone OS 3
* iOS 4
* iOS 5
* iOS 6
* iOS 7
* iOS 8
* iOS 9
* iOS 10
* iOS 11
* iOS 12
* iOS 13
* iOS 14
* iOS 15
* iOS 16
* iOS 17
 |
|  |
| iPadOS | 
* iPadOS 13
* iPadOS 14
* iPadOS 15
* iPadOS 16
* iPadOS 17
 |
|  |
| macOS | 
* Server 1.0
* Kodiak Public Beta
* Cheetah 10.0
* Puma 10.1
* Jaguar 10.2
* Panther 10.3
* Tiger 10.4
* Leopard 10.5
* Snow Leopard 10.6
* Lion 10.7
* Mountain Lion 10.8
* Mavericks 10.9
* Yosemite 10.10
* El Capitan 10.11
* Sierra 10.12
* High Sierra 10.13
* Mojave 10.14
* Catalina 10.15
* Big Sur 11.0
* Monterey 12.0
* Ventura 13.0
* Sonoma 14.0
 |
|  |
| Άλλα | 
* watchOS
* tvOS
* audioOS
* visionOS
 |

 |
|  |
| 
Κατηγορία Κατηγορία |

 |
Το **Sola scriptura** είναι θεολογικό δόγμα που διατηρείται από ορισμένες προτεσταντικές χριστιανικές δοξασίες και θέτει τις χριστιανικές γραφές ως τη μοναδική αλάνθαστη πηγή εξουσίας για τη χριστιανική πίστη.

Το δόγμα αυτό απορρίπτει οποιανδήποτε δευτερεύουσα εξουσία δεν πηγάζει από την αλάνθαστη και θεόπνευστη, όπως διατείνεται, Αγία Γραφή. Επομένως, όλη η δευτερεύουσα εξουσία προέρχεται από την εξουσία των γραφών και επομένως υπόκειται σε μεταρρύθμιση σε σύγκριση με τη διδασκαλία της Αγίας Γραφής. Τα εκκλησιαστικά συμβούλια, οι ιεροκήρυκες, η ιδιωτική αποκάλυψη ή ακόμη και ένα μήνυμα που φέρεται να προέρχεται από έναν άγγελο ή έναν απόστολο δεν θεωρούνται έγκυρα.

Ο Αγγλικανισμός και ο Μεθοδισμός, υποστηρίζουν το δόγμα Prima Scriptura.  , βασισμένο στην παράδοση, τη λογική και την εμπειρία.

Παραπομπές
----------

1. ↑  «Methodist Beliefs: In What Ways Are Lutherans Different from United Methodists?». Wisconsin Evangelical Lutheran Synod. Αρχειοθετήθηκε από το πρωτότυπο στις 22 Μαΐου 2014. Ανακτήθηκε στις 22 Μαΐου 2014.
2. ↑  Humphrey 2013, σελ. 16.
Η **Cyber Monday** (προφέρεται *Σάιμπερ Μάντεϊ,* Κυβερνο-Δευτέρα) λαμβάνει χώρα την Δευτέρα μετά την ημέρα των Ευχαριστιών στις Ηνωμένες Πολιτείες. Είναι μια πρωτοβουλία των λιανοπωλητών, σε μια προσπάθεια να αυξήσουν τα έσοδα από πωλήσεις στο διαδίκτυο. Ο όρος επινοήθηκε από την Έλλεν Ντέιβις της Εθνικής Ομοσπονδία Λιανικής και τον Σκοτ Σίλβερμαν. Ο όρος πρωτοεμφανίστηκε στις 28 Νοεμβρίου 2005 σε δελτίο τύπου του Shop.org. Τις περισσότερες φορές είναι μεταξύ 26ης Νοεμβρίου και 2ας Δεκεμβρίου, αλλά πάντα λαμβάνει χώρα τέσσερις μέρες μετά την Ημέρα των Ευχαριστιών.

Σύμφωνα με έρευνα του 2005, το "77% των λιανοπωλητών στο διαδίκτυο δήλωσαν ότι οι πωλήσεις τους αυξήθηκαν σημαντικά την Δευτέρα μετά την ημέρα των Ευχαριστιών, μια τάση που οδηγεί σε σοβαρές διαδικτυακές εκπτώσεις και προσφορές στη Cyber Monday το έτος αυτό (2005)".

Το 2017, οι διαδικτυακές πωλήσεις στην Cyber Monday άγγιξαν τα 6,59 δισεκατομμύρια δολάρια, σε σύγκριση με τα 2,98 δισ. δολάρια το 2015, και τα 2,65 δισ. δολάρια το 2014. Ωστόσο, η μέση αξία των παραγγελιών είχε πέσει στα 128 δολάρια από 160 το 2014.

Η Cyber Monday έχει γίνει το διαδικτυακό ισοδύναμο της Black Friday και προσφέρει μια ευκαιρία σε μικρότερους διαδικτυακούς λιανοπωλητές να ανταγωνιστούν τις μεγαλύτερες αλυσίδες. Από την καθιέρωση της, ο όρος Cyber Monday έχει καταστεί διεθνής όρος του μάρκετινγκ που χρησιμοποιούνται από διαδικτυακούς λιανοπωλητές σε όλο τον κόσμο.

Παραπομπές
----------

1. ↑  «'Cyber Monday' Quickly Becoming One of the Biggest Online Shopping Days of the Year». *Shop.org*. Αρχειοθετήθηκε από το πρωτότυπο στις 2017-03-02.. Ανακτήθηκε στις 2019-11-16.
2. ↑  «Cyber Monday Statistics and Trends». Αρχειοθετήθηκε από το πρωτότυπο στις 18 Οκτωβρίου 2014. Ανακτήθηκε στις 16 Νοεμβρίου 2019.
3. ↑  Swider, Matt. «Cyber Monday 2017» (στα αγγλικά). *TechRadar*.. Ανακτήθηκε στις November 23, 2017.
Η **Ίνσχας** είναι πόλη της Αιγύπτου στο ανατολικό τμήμα του Δέλτα του Νείλου στο Κυβερνείο Σαρκία. Βρίσκεται κοντά στη Ζαγκαζίκ, 60 χλμ από το Κάιρο. Η πόλη διαθέτει διεθνές αεροδρόμιο κι αεροπορική βάση της Αιγυπτιακής αεροπορίας.

Η πόλη είναι επίσης γνωστή για την πρώτη Αραβική σύνοδο κορυφής που έγινε εκεί το 1949, η οποία κήρυξε την δημιουργία του Αραβικού Συνδέσμου. Επίσης στην πόλη λειτουργεί πειραματικός ερευνητικός πυρηνικός αντιδραστήρας ο μοναδικός στην Αίγυπτο.

Παραπομπές
----------

1. ↑  Inshas Airport
2. ↑  Inshas Air Base
3. ↑  John C. Chapin , A history of Marine Fighter Attack Squadron 531, από τα Google Books
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 10 Οκτωβρίου 2013. Ανακτήθηκε στις 6 Φεβρουαρίου 2015.
5. ↑  Inshas Conference[*νεκρός σύνδεσμος*]
6. ↑   (search word "Anshas")
7. ↑  «INSHAS - The Egyptian Chronicles». Αρχειοθετήθηκε από το πρωτότυπο στις 8 Οκτωβρίου 2015. Ανακτήθηκε στις 6 Φεβρουαρίου 2015.
Ο **Hellas Sat 4 ή Saudigeosat1** είναι δορυφόρος επικοινωνιών της ελληνικής εταιρείας δορυφορικών επικοινωνιών Hellas Sat που ανήκει στην Arabsat κατά 99%. Κατασκευάστηκε από την Lockheed Martin και εκτοξεύτηκε στις 05/02/2019 από το Κουρού της Γαλλικής Γουιάνα. Ο δορυφόρος θα παρέχει τις υπηρεσίες του από την τροχιακή θέση της Ελλάδας και της Κύπρου, 39 μοίρες ανατολικά. Είναι σχεδιασμένος έτσι ώστε να παρέχει τηλεπικοινωνιακές δυνατότητες, όπως τηλεόραση, διαδίκτυο, τηλεφωνία και ασφαλείς στρατιωτικές επικοινωνίες σε πελάτες στη Μέση Ανατολή, την Αφρική και την Ευρώπη.

Παραπομπές
----------

1. ↑  «HellasSat 4/SaudiGeoSat 1». *space.skyrocket.de*. Ανακτήθηκε στις 7 Φεβρουαρίου 2019.
2. ↑  «ΟΤΕ: Συμφωνία για την πώληση της Hellas Sat | naftemporiki.gr». *www.naftemporiki.gr*. 2 Ιουλίου 2013. Αρχειοθετήθηκε από το πρωτότυπο στις 21 Σεπτεμβρίου 2019. Ανακτήθηκε στις 7 Φεβρουαρίου 2019.
3. ↑  Lockheed Martin Completes Hellas-Sat-4/SaudiGeoSat-1 Satellite Assembly and Ships to Environmental Testing. Lockheed Martin - Press release. 30 November 2017.
Το λογότυπο του Odyssey.
Η κονσόλα Odyssey με το χαρακτηριστικό αναλογικό χειριστήριο.
Το **Magnavox Odyssey** ήταν η πρώτη εμπορική οικιακή κονσόλα βιντεοπαιχνιδιών στον κόσμο. Παρουσιάστηκε για πρώτη φορά τον Απρίλιο του 1972 και κυκλοφόρησε τον Αύγουστο του ίδιου έτους, προηγούμενη του Atari Pong κατά τρία χρόνια. Πρόκειται για μια ψηφιακή κονσόλα παιχνιδιών, αν και λανθασμένα πιστεύεται ότι είναι αναλογική, λόγω της χρήσης αναλογικών κυκλωμάτων για την υλοποίηση της εξόδου βίντεο, καθώς και του αναλογικού χειριστηρίου που συνόδευε την κονσόλα. 

Το Odyssey σχεδιάστηκε από τον Ραλφ Μπάερ, ο οποίος ξεκίνησε να δουλεύει την ιδέα γύρω στο 1966 και ολοκλήρωσε ένα λειτουργικό πρωτότυπο το 1968. Αυτό το πρωτότυπο, γνωστό ως *Brown Box*, βρίσκεται σήμερα στο Εθνικό Μουσείο Αμερικανικής Ιστορίας του Ιδρύματος Σμιθσόνιαν στην Ουάσινγκτον.

Παραπομπές
----------

1. ↑  David Winter. «Pong Story: Magnavox Odyssey». Pongstory.com. Ανακτήθηκε στις 1 Μαρτίου 2014.
2. ↑  Benj Edwards (15 Μαΐου 2007). «Video Games Turn 40». 1UP.com. Αρχειοθετήθηκε από το πρωτότυπο στις 22 Μαΐου 2016. Ανακτήθηκε στις 1 Μαρτίου 2014.
3. ↑  «Article: Ralph Baer: Recovering the History of the Video Game :: Smithsonian Lemelson Center». Invention.smithsonian.org. 1 Σεπτεμβρίου 1966. Αρχειοθετήθηκε από το πρωτότυπο στις 2 Νοεμβρίου 2014. Ανακτήθηκε στις 1 Μαρτίου 2014.
4. ↑  «Stories From the Vaults: Pong». Smithsonian Channel. Αρχειοθετήθηκε από το πρωτότυπο στις 24 Μαρτίου 2012. Ανακτήθηκε στις 1 Μαρτίου 2014.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Magnavox Odyssey** |
Λογότυπο της CyberLeninka.
Η **CyberLeninka** (ρωσικά: *КиберЛенинка*) είναι ρωσική ψηφιακή βιβλιοθήκη περιεχομένου ελεύθερης πρόσβασης.

Περιγραφή
---------

Πρόκειται για ρωσική ιστοσελίδα η οποία αποτελεί ψηφιακό αποθετήριο πανεπιστημιακών κειμένων ελεύθερης πρόσβασης, ορισμένα εκ των οποίων βρίσκονται υπό καθεστώς ελεύθερης αδειοδότησης Creative Commons. Ιδρυθείσα το 2012, πρόκειται για μη κοινωφελή ιδιωτικό οργανισμό, του οποίου η πλειοψηφία των διαθέσιμων κειμένων βρίσκονται στη ρωσική γλώσσα. Η συλλογή του φέρεται να αυξήθηκε από, συνολικά, 350 επιστημονικά περιοδικά το 2014 σε 990 το 2016. Η ονομασία της προέρχεται από την Κρατική Βιβλιοθήκη της Ρωσίας, παλαιότερα γνωστή ως «Βιβλιοθήκη Λένιν», καθώς και υπό το ψευδώνυμο «Λένινκα».

Παραπομπές
----------

1. 1 2  (Αγγλικά) Semyachkina, Dmitry; Kislyaka, Eugene; Sergeeva, Mikhail (2014). «CyberLeninka: Open Access and CRIS Trends Leading to Open Science in Russia». *Procedia Computer Science* **33**: 136–139. doi:10.1016/j.procs.2014.06.022.
2. 1 2 3  (Αγγλικά) Poynder, Richard (17 Ιανουαρίου 2016). «Interview with CyberLeninka's Chief Strategy Officer». *open-science.ru*.

Εξωτερικοί Σύνδεσμοι
--------------------

* Πολυμέσα σχετικά με το θέμα  CyberLeninka στο Wikimedia Commons
**Κυρία Υπουργός** (*Madam Secretary*) είναι ο τίτλος αμερικανικής δραματικής σειράς πολιτικού περιεχομένου που δημιουργήθηκε από την Barbara Hall με τους Μόργκαν Φρίμαν και Lori McCreary ως εκτελεστικούς παραγωγούς. Πρωταγωνιστεί η Téa Leoni ως Elizabeth McCord, πρώην πράκτορας της CIA και καθηγήτρια πολιτικών επιστημών που γίνεται υπουργός Εξωτερικών των Ηνωμένων Πολιτειών (Secretary of the State). Μεταδιδόταν στο CBS από τις 21 Σεπτεμβρίου 2014 έως τις 8 Δεκεμβρίου 2019. Προβλήθηκαν, συνολικά, 120 επεισόδια. Στην Ελλάδα, μεταδίδεται από την ΕΡΤ2.

Οι πρώτες πέντε σεζόν της κυρίας υπουργού πραγματεύονται τη ζωή της Elizabeth McCordτ ως υπουργού Εξωτερικών των Ηνωμένων Πολιτειών. Η σειρά εστιάζει επίσης στην προσωπική ζωή των χαρακτήρων. Στο τέλος της πέμπτης σεζόν, η McCord ανακοινώνει ότι θα είναι υποψήφια για την προεδρία. Καθώς ξεκινά η έκτη σεζόν, το κοινό μαθαίνει ότι έχει κερδίσει τις εκλογές και το υπόλοιπο της σειράς την ακολουθεί ως η πρώτη γυναίκα πρόεδρος της Αμερικής.

Επεισόδια
---------

| Κύκλος | Επεισόδια | Αρχική ημερομηνία προβολής |
| --- | --- | --- |
| Πρώτο επεισόδιο | Τελευταίο επεισόδιο |
|  | 1 | 22 | 21 Σεπτεμβρίου 2014 (2014-09-21) | 3 Μαΐου 2015 (2015-05-03) |
|  | 2 | 23 | 4 Οκτωβρίου 2015 (2015-10-04) | 8 Μαΐου 2016 (2016-05-08) |
|  | 3 | 23 | 2 Οκτωβρίου 2016 (2016-10-02) | 21 Μαΐου 2017 (2017-05-21) |
|  | 4 | 22 | 8 Οκτωβρίου 2017 (2017-10-08) | 20 Μαΐου 2018 (2018-05-20) |
|  | 5 | 20 | 7 Οκτωβρίου 2018 (2018-10-07) | 21 Απριλίου 2019 (2019-04-21) |
|  | 6 | 10 | 6 Οκτωβρίου 2019 (2019-10-06) | 8 Δεκεμβρίου 2019 (2019-12-08) |

Παραπομπές
----------

1. ↑  Swift, Andy (9 Μαΐου 2014). «Fall TV: CBS Orders *NCIS* and *CSI* Spin-Offs, *Odd Couple*, Kevin Williamson's *Stalker* and 4 More to Series (But Not *How I Met Your Dad*?)». *TVLine*. Ανακτήθηκε στις 10 Μαΐου 2014.
2. ↑  Kondolojy, Amanda (9 Μαΐου 2014). «CBS Orders *CSI: Cyber*, *NCIS: New Orleans*, *The Odd Couple*, *Stalker*, *Madam Secretary*, *Scorpion* & *The McCarthys*». *TV by the Numbers*. Αρχειοθετήθηκε από το πρωτότυπο στις 11 Μαΐου 2014. Ανακτήθηκε στις 10 Μαΐου 2014.

Εξωτερικοί σύνδεσμοι
--------------------

Η κυρία υπουργός Αρχειοθετήθηκε 2021-09-18 στο Wayback Machine.
Το ***On n'est pas couché*** είναι τηλεοπτική εκπομπή διαλόγου η οποία εκπέμπει από τις 16 Σεπτεμβρίου 2006 στο γαλλικό τηλεοπτικό κανάλι France 2, κάθε Σάββατο βράδυ κατά την διάρκεια του δεύτερου μισού της βραδινής τηλεοπτικής ζώνης, και πιο συγκεκριμένα προς τις 22:50, ενώ παρουσιαστής της είναι ο Λοράν Ρυκιέ και είναι σε συμπαραγωγή της Κατρίν Μπαρμά και του Λοράν Ρυκιέ.

Χαρακτηριστικά
--------------

Η εκπομπή μεταδόθηκε για πρώτη φορά στις 16 Σεπτεμβρίου 2006. Μαγνητοσκοπείται κάθε πέμπτη βράδυ στο *Moulin Rouge* στο Παρίσι και διαρκεί συνολικά περίπου τρεις με τέσσερις ώρες. Είναι μία από τις μεγαλύτερες σε διάρκεια του PAF. Το μουσικό της θέμα και η μουσική που παίζεται πιο συχνά στη διάρκειά της είναι απόσπασμα από το κομμάτι *In the Shadows* του φινλανδικού μουσικού συγκροτήματος, The Rasmus.

Στην αρχή της εκπομπής, ο Λοράν Ρυκιέ παρουσιάζει με χιουμοριστικό τρόπο « Ceux qui n'ont pas pu venir ce soir » (αυτούς που δεν μπόρεσαν να παρευρεθούν αυτό το βράδυ), δηλαδή, προσωπικότητες οι οποίες μπορεί να μην δίνουν το παρόν στην εκπομπή, ωστόσο, πρωταγωνίστησαν στην ειδησεογραφία της εβδομάδας. Στη διάρκεια της σεζόν 2012-2013, η ενότητα αυτή μετονομάστηκε σε "Flop ten", ωστόσο διατήρησε την ίδια λογική και το ίδιο πνεύμα. Στη συνέχεια, ένας πολιτικός καλεσμένος συμμετέχει στην εκπομπή, για την διεξαγωγή συζήτησης πολιτικού περιεχομένου πάνω στην επίκαιρη ειδησεογραφία ή να παρουσιάσει κάποιο προσωπικό του έργο (με εξαίρεση τις προεκλογικές περιόδους). Έπειτα, ο κάθε καλεσμένος σχολιάζει από ένα σκίτσο που ξεχώρισε στη διάρκεια της προηγούμενης εβδομάδας στον Τύπο. Μετά από αυτό, οι καλεσμένοι περνούν, ο καθένας με την σειρά του, από την πολυθρόνα της συνέντευξης, όπου δέχονται τις ερωτήσεις των παρουσιαστών. Γιόρτασε την 100ή της έκδοση το Σάββατο 11 Απριλίου του 2009.

Αρκετές ήταν οι εντάσεις που έλαβαν χώρα στη διάρκειά των μεταδόσεών της: οι Ζακ Αταλί, Μπερνάρ Ταπί, Doc Gynéco, Μικαέλ Γιούν, Μυριέλ Ρομπέν και Κροστόφ Οντελάτ απεχώρησαν, μεταξύ άλλων, εν μέσω της εκπομπής.

Οι Κριστόφ Αλεβέκ και Πατρίκ Τιμσίτ είναι οι προσωπικότητες που έχουν εμφανιστεί τις περισσότερες φορές (7 φορές) από την έναρξη των μεταδόσεων της εκπομπής έως τον Ιούνιο του 2011 (η Ναντίν Μορανό μεταξύ των πολιτικών, με συνολικά 5 παρουσίες στην εκπομπή).

Εικόνες
-------

* Άποψη του χώρου γυρισμάτων της εκπομπής.Άποψη του χώρου γυρισμάτων της εκπομπής.

Παραπομπές
----------

1. ↑  «Site officiel». Αρχειοθετήθηκε από το πρωτότυπο στις 13 Σεπτεμβρίου 2012. Ανακτήθηκε στις 2 Νοεμβρίου 2013.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 3 Σεπτεμβρίου 2014. Ανακτήθηκε στις 2 Νοεμβρίου 2013.
3. ↑  La bande à Ruquier.com (2009). «On n'est pas couché, la 100ème (11 avril 2009)». Αρχειοθετήθηκε από το πρωτότυπο στις 17 Ιουνίου 2015. Ανακτήθηκε στις 18 Δεκεμβρίου 2011.
4. ↑  *Enquête & Débat* (2012). «Grande enquête sur les invités d'On n'est pas couché». Αρχειοθετήθηκε από το πρωτότυπο στις 17 Ιανουαρίου 2012. Ανακτήθηκε στις 10 Ιανουαρίου 2012.

Εξωτερικός Σύνδεσμος
--------------------

* (Γαλλικά) Επίσημη Ιστοσελίδα Αρχειοθετήθηκε 2012-09-13 στο Wayback Machine.

|  |  |
| --- | --- |
| εικονίδιο Γαλλία | Πύλη Γαλλία |
Οι **Madrugada** είναι Νορβηγικό ροκ συγκρότημα που δημιουργήθηκε στην πόλη Στόκμαρκνες το 1992. Το συγκρότημα αρχικά αποτελούνταν από τα μέλη Σίβερτ Χόιεμ (φωνητικά), Ρόμπερτ Μπούρας (κιθάρα) και Frode Jacobsen (μπάσο).

Οι Madrugada ήταν γνωστοί για τον χαρακτηριστικό νωχελικό και ελαφρά μελαγχολικό τους ήχο. Είχαν δώσει αρκετές επιτυχημένες συναυλίες στην Ελλάδα. Μετά το θάνατο του κιθαρίστα τους, Ρόμπερτ Μπούρας στις 12 Ιουλίου 2007, αποφάσισαν να ολοκληρώσουν τις ηχογραφήσεις τους και στις 15 Νοεμβρίου 2008 πραγματοποίησαν την τελευταία τους συναυλία στο Όσλο. Ο τραγουδιστής τους, Σίβερτ Χόιεμ, ακολούθησε σόλο καριέρα.

  

Τον Ιούνιο του 2018 ανακοινώθηκε η επανασύνδεση των Sivert Høyem, Frode Jacobsen και Jon Lauvland Pettersen για μία σειρά συναυλιών το 2019.

Δισκογραφία
-----------

### Άλμπουμς

| Έτος | Άλμπουμ |
| --- | --- |
| 1999 | *Industrial Silence* |
| 2001 | *The Nightly Disease* |
| 2002 | *Grit* |
| 2005 | *The Deep End* |
| 2008 | *Madrugada* |
| 2022 | Chimes at Midnight |

Ζωντανές ηχογραφήσεις
---------------------

* *Live at Tralfamadore* (2005)

Συλλογές
--------

* *The Best of Madrugada* (2010)

Υποσημειώσεις
-------------

1. ↑  «άρθρο της Δώρας Αμαραντίδου, Εφημερίδα Απογευματινή». Αρχειοθετήθηκε από το πρωτότυπο στις 6 Μαρτίου 2016. Ανακτήθηκε στις 19 Αυγούστου 2010.
2. ↑  «σχετική ανακοίνωση 13 Ιουλίου 2007 από τους Madrugada». Αρχειοθετήθηκε από το πρωτότυπο στις 30 Ιουλίου 2010. Ανακτήθηκε στις 14 Οκτωβρίου 2010.
3. ↑  «Πηγή». Αρχειοθετήθηκε από το πρωτότυπο στις 4 Ιουλίου 2018.

Το 2019 το συγκρότημα έσμιξε ξανά στην 20η επέτειο του πρώτου τους δίσκου industrial silence, με μια πετυχημένη περιοδεία σε όλη την Ευρώπη.
To **Helios** είναι ένα δωρεάν σύστημα ηλεκτρονικής ψηφοφορίας που αναπτύχθηκε από έναν μη κερδοσκοπικό οργανισμό. Τα άτομα που έγραψαν τον κώδικα είναι οι : Ben Adida, Olivier de Marneffe, Olivier Pereira

Έχει χρησιμοποιηθεί από αρκετούς οργανισμούς όπως τις προεδρικές εκλογές του ULC university το 2009, στο Princenton university το 2009 καθώς και στο International Association of Cryptographic Research (IACR) το 2010.

Διαδικασία ηλεκτρονικής ψηφοφορίας
----------------------------------

Μια τυπική ψηφοφορία με το Helios απαιτεί αρχικά την συμπλήρωση του ψηφοδελτίου και μετά με κάποια ενέργεια του χρήστη κάνει την κρυπτογράφηση για να κρύψει το περιεχόμενο του. Τότε αποστέλλονται στους ψηφοφόρους αριθμοί που μπορούν να παρακολουθήσουν τις ψήφους τους. Τέλος υποβάλλουν τις ψήφους τους επαληθεύοντας τις ταυτότητες τους. Στις περισσότερες περιπτώσεις αυτό γίνετε με το να συνδέονται στην εξωτερική πλατφόρμα που απαιτείται. Για παράδειγμα εάν πρέπει να εκλεχτεί ένας πρόεδρος για μια συγκεκριμένη ομάδα στο Facebook τότε μπορεί να χρειαστεί σύνδεση στο facebook (Facebook login).

Τεχνολογίες
-----------

Βασίζετε στο πρωτόκολλο Benaloh’s Simple Verifiable Voting Protocol τρέχει σε web -browser και βασίζετε σε HTML και Javascript.

Αξιολόγηση
----------

Το Helios είναι από τα πιο πολυχρησιμοποιημένα συστήματα και τώρα βρίσκεται στην έκδοση 3.0. Έχουν γίνει διάφορες επιθέσεις στο παρελθόν που εκμεταλλεύονταν τις αδυναμίες του και γι' αυτό και λόγους χρηστικότητας έγιναν οι αναβαθμίσεις του. Από διάφορες μελέτες που έχουν γίνει, αρνητικά του συστήματος είναι ότι οι χρήστες που χρειάζονται βοήθεια με κάτι μπορούν να επικοινωνήσουν μόνο με ηλεκτρονικό ταχυδρομείο (μη πρακτικό) και ότι η διαδικασία επαλήθευσης της ψήφου από τον χρήστη είναι αρκετά περίπλοκη.

Σχετική Βιβλιογραφία
--------------------

  

  

1. ↑
2. ↑